Jeg forstår din pointe, for jeg taler med mange mennesker, som er sygemeldt med stress. De siger, at jobbet stresser dem, men når jeg spørger til dem, handler det ofte om privatlivet. Det er ikke, fordi et job ikke kan være stressende, for det kan det bestemt også. Det er bare nemmere at give arbejdet end privatlivet skylden. I dine to sager giver jeg dig ret i, at det ikke er arbejdspladsen, der er skyld i medarbejdernes stress. Jeg forstår godt, du føler dig uretfærdigt behandlet, og jeg synes, du skal være ærlig og sige, hvad du tænker. Du er bestemt ikke blind, og jeg er sikker på, at dine andre medarbejdere bakker dig op. Så du skal ikke tage skylden på dig, for som du selv siger, har deres sygemeldinger handlet om andet end urimelige krav fra dig på jobbet. Jeg ønsker dig alt det bedste.